**DĖL LĖŠŲ SKYRIMO**

2022 m. liepos 22 d. Nr. DĮV-576

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, įgyvendindamas Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 papunktį ir atsižvelgdamas į Šilalės rajono savivaldybės kultūros centro direktoriaus pavaduotojo 2022 m. liepos 18 d. raštą „Dėl lėšų skyrimo išvykai į tarptautinį folkloro, šokio ir muzikos festivalį „Etno ritmai 2022“ Bulgarijoje“ :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 000,0 Eur, Šilalės rajono savivaldybės kultūros centrui – padengti Laukuvos kultūros namų folkloro ansamblio „Dūzginėlis“ 2022 m. rugpjūčio 30 d.– rugsėjo 8 d. išvykos į tarptautinį folkloro, šokio ir muzikos festivalį „Etnoritmai 2022“ Bulgarijoje išlaidų dalį.

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytoju dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila